ედგარ მანუჩარიანი
ედგარ მანუჩარიანი (სომხ. Էդգար Մանուչարյան; დ. 19 იანვარი, 1987, ერევანი, სომხეთის სსრ, სსრკ) — სომეხი ფეხბურთელი, სომხეთის ეროვნული ნაკრების თავდამსხმელი. მანუჩარიანი საფეხბურთო კარიერა კლუბ „პიუნიკში“ დაიწყო. 17 წლის ასაკში კლუბის ბომბარდირი გახდა და სომხეთის ახალგაზრდულ ნაკრებში გამოიძახეს. 2005 წელს ის ამსტერდამის „აიაქსში“ გადავიდა. გუნდის შემადგენლობაში ორჯერ 2006 და 2007 წლებში მოიპოვა ნიდერლანდების საფეხბურთო თასი. 2006 წლიდან „აიაქსის“ ახალგაზრდულ გუნდში თამაშობდა, ხოლო 2009 წლის აგვისტოში იჯარით „ჰარლემს“ გადაეცა, რომელიც ექვსი თვის შემდეგ დაიშალა. 2010 წლის თებერვალში მანუჩარიანი იჯარით „აგოვ აპელდორნს“ გადაეცა, ხოლო მისი „აიაქსში“ დაბრუნების შემდეგ ორმხრივი გადაწყვეტილებით კლუბთან კონტრაქტი შეწყდა. ივლისის შუა პერიოდში ის კვლავ „პიუნიკში“ დაბრუნდა. 2011 წლის აგვისტოში იჯარით ეკატერინბურგის „ურალს“ გადაეცა. 2012 წელს მანუჩარიანმა „ურალთან“ ორწლიანი კონტრაქტი გააფორმა.